《和寄喻景山》
宋代·陈宓

朱门到老几人还，赢得阶庭著藓班。
曾似高人无俗累，解将碧巘照朱颜。
趣超今古沉酣外，句入云烟缥缈间。
白首纷纷自名利，天公最惜是清闲。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。